Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Kiina pyytää kansainväliseltä yhteisöltä tukea uudelle aloitteelleen,-
jonka tavoite on lopettaa Israelin―palestiinalaisten konflikti -
kahden valtion ratkaisun myötä.
Isisiä vastaan taistelevat Syyrian demokraattiset joukot -
ovat edenneet menestyksellisesti Raqqan kaupungissa.
Iranin presidentti Ruhani vastasi USA:n presidentti Trumpille: -
Iran aikoo reagoida, -
mikäli Washington langettaa uusia pakotteita Irania vastaan.
Kiinan YK-lähettiläs Jieyi pyysi kansainväliseltä yhteisöltä tukea -
Kiinan presidentin Jinpingin uudelle aloitteelle.
Aloitteen tavoite on lopettaa Israelin―palestiinalaisten konflikti -
kahden valtion ratkaisun myötä. Kiinalaisdiplomaatin mukaan -
aloite sisältää neljä kohtaa, joissa käsitellään konfliktin ydinkysymyksiä.
Luvassa on myös merkittäviä taloudellisia etuja -
sekä palestiinalaisille että Israelille. Lisäksi Kiina on esittänyt -
"Kiinan, Palestiinan ja Israelin välisiä kolmikantaneuvotteluja -
merkittävien avustusohjelmien toteuttamiseksi" palestiinalaisalueilla.
Kiinan presidentti Jinping -
päätti vahvistaa Kiinan roolia Lähi-idässä -
tavattuaan palestiinalaispresidentti Abbasin parisen viikkoa sitten.
Tilanne Israelin ja palestiinalaisten välillä on huonontunut merkittävästi, -
kun presidentti Abbas päätti viime viikolla -
keskeyttää turvallisuusyhteistyön Israelin kanssa -
vastalauseena Israelin turvallisuustoimille Temppelivuorella.
Päätimme jäädyttää turvallisuusyhteistyön -
ja puolustaa pyhiä paikkoja.
Päätöksemme on voimassa edelleen.
Israel poisti -
Temppelivuoren sisäänkäynnille tuomansa metallinpaljastimet, -
kun muslimien katuväkivaltaisuudet -
uhkasivat laajeta samankaltaiseksi väkivallan aalloksi, -
joka piinasi juutalaisvaltiota lokakuusta 2015 lähtien kuukausia.
Israel päätti käyttää metallinpaljas- timien sijasta valvontakameroita, -
mutta palestiinalaisjohto ei hyväksynyt tätäkään vaihtoehtoa -
vaan jatkoi turvallisuusyhteistyön jäädyttämistä.
Israel on nyt tiettävästi ryhtynyt painostamaan palestiinalaisjohtoa -
uhkaamalla keskeyttää -
palestiinalaishallinnon puolesta keräämiensä verotulojen tilitykset, -
jos palestiinalaiset jatkavat turvallisuusyhteistyön jäädyttämistä.
Virkamiesten mukaan yhteistyö on edesauttanut olennaisesti -
tilanteen säilymistä suhteellisen rauhallisena vuosia.
Israelin uhkaus on raivostuttanut palestiinalaisjohdon.
Palestiinalaispääministeri Hamdallah uhkasi vedota -
kansainvälisiin tuomioistuimiin, jos Israel lopettaa verotulojen tilitykset.
Hamdallah syytti palestiinalais- television haastattelussa, -
että Israel yrittää hyödyntää -
palestiinalaisjohdon puolesta keräämiään verovaroja.
Hamdallahin mukaan se on "kansainvälisen lain nojalla laitonta".
Hamdallah korosti: "Tämä on Israelin ensimmäinen toimenpide joka kerta, -
kun sen kanssa syttyy kriisi."
Sitten Syyrian sotaan: -
Isisiä vastaan taistelevien Syyrian demokraattisten joukkojen (SDF) -
kerrotaan edenneen menestyksellisesti Raqqassa.
Isisin-vastaisen kansainvälisen liittouman apulaiskomentaja Jones -
kiitteli USA:n tukeman SDF-liittouman "erinomaista edistymistä".
Hän sanoi, että Syyrian Raqqan ja Irakin Mosulin vapauttaminen -
on keskeistä Isisin lyömiseksi.
Irakin turvallisuusjoukot -
saivat noin viikko sitten kukistettua Isisin Mosulissa.
Se oli musertava isku Isisille.
Nyt vuorostaan Syyriassa Syyrian demokraattiset joukot -
ovat onnistuneet etenemään erinomaisesti Raqqassa.
Taistelut ovat ilman muuta raskaita, mutta joukot ovat edenneet loistavasti.
Siitä heille erityiskiitokset.
Raqqan vapauttaminen merkitsee ratkaisevaa iskua Isisille.
Isisin "pääkaupungin" Raqqan vapauttaminen -
yhdessä Mosulin kanssa on keskeisen tärkeää Isisin lyömiseksi.
Kurdi- ja arabitaistelijoista koostuvan SDF-liittouman tavoite on -
vallata Raqqa Isisiltä. Isis otti Raqqan haltuunsa alkuvuodesta 2014.
USA:n johtaman liittouman ilmaiskujen ja erikoisjoukkojen tuella -
SDF tunkeutui Raqqaan kesäkuussa 2017.
Eteneminen Raqqaan kesti kuukausia.
Syrian Observatory for Human Rights -järjestö -
kertoi yhdestä tärkeästä saavu- tuksesta vahvistamassaan raportissa.
Sen mukaan Isisin johtaja al-Baghdadi -
sai surmansa Itä-Syyriassa heinäkuun alussa.
Isis ei vahvistanut eikä kiistänyt tietoa johtajansa kuolemasta.
Venäjän puolustusministeriö tiedotti kesäkuun lopussa, -
että al-Baghdadi saattoi kuolla ilmaiskussa, jonka Venäjä teki -
Raqqan lähistöllä kokoustaneita Isisin komentajia vastaan.
Washington ei pystynyt vahvistamaan tietoa.
On tärkeää todeta, -
että vaikka Baghdadin kuolemasta on kerrottu useissa raporteissa, -
TV7 ei ole pystynyt vahvistamaan itsenäisesti tiedon todenperäisyyttä.
Muita aiheita: -
USA:n presidentti Trump esitti Iranille peitellyn uhkauksen: -
Iranin on noudatettava ydinsopimuksen ehtoja, -
tai muuten sillä on vastassaan huomattavia ongelmia.
Ydinsopimuksesta Trump sanoi, -
että hän ei ole koskaan nähnyt huonompaa sopimusta.
Iran-sopimus lienee huonoin koskaan näkemäni sopimus.
Jos sopimus ei toteudu siten, -
miten sen kuuluisi toteutua, -
heillä on vastassaan suuria, suuria ongelmia. Näette vielä.
Iranin presidentti Ruhani vastasi Trumpille vannoen, että Iran aikoo -
reagoida kaikkiin uusiin pakotteisiin, joita USA sille mahdollisesti langettaa.
Iran aikoo ehdottomasti reagoida -
Yhdysvaltain kongressin uuteen päätökseen.
Iranin parlamentti ryhtyy toimenpiteisiin sen johdosta.
Heillä on kongressinsa, meillä parlamenttimme.
Aiomme myös ryhtyä muihin tarpeelliseksi katsomiimme toimiin -
maamme kehittämisen ja hyvinvoinnin puolesta.
Jatkamme omaa linjaamme USA:n pakotteista ja päätöksistä huolimatta.
USA:n edustajainhuone äänesti viime viikolla -
uusista pakotteista Irania, Venäjää ja Pohjois-Koreaa vastaan.
Epäselvää on, -
missä vaiheessa presidentti Trump saa lakipaketin allekirjoitettavakseen.
Kiitos seurasta!
Voitte katsoa meitä myös netissä: tv7israelnews.com tai tv7.fi.
Palautetta voi lähettää sähköpostitse: israelnews@tv7.fi.
Ajantasaista tietoa Facebook- sivullamme TV7 Israel News.
Rukoilkaa rauhaa Israelille ja Jerusalemille!
Olen Jonathan Hessen. Hyvää illan jatkoa! Huomiseen.
Suomennos: Sirpa Bågman